Projektas: Bleiro ragana

**Projektas: Bleiro ragana** () – 1999 m. kino studijoje „Haxan Films“ sukurtas mažo biudžeto psichologinis siaubo  filmas. Premjera JAV – 1999 m. liepos 30 d., Lietuvoje – 2000 sausio 14 d.

Filmas sukurtas remiantis trijų kino koledžo studentų – Heather Donahue, Joshua Leonard ir Michael C. Williams – dokumentine medžiaga, 1994 m. filmuota mėgėjiškomis kameromis Merilando valstijos Juoduosiuose kalnuose apie vietinę legendą Bleiro raganą. Žiūrovas sužino, kad ši trijulė po išėjimo į kalnus pasiklydo ir dingo, jų daugiau niekas nebematė ir nebegirdėjo, nors metais vėliau visa jų filmavimo vaizdo ir garso technika kartu su didžiąja dalimi nufilmuotos medžiagos buvo surasta. Surastoji medžiaga, t. y., pseudodokumentinė juosta,  ir sudaro filmą, kuris pateikiamas žiūrovui. Filme, kurio pradinis biudžetas tesudarė 20-22 tūkst. USD, nėra specialiųjų efektų, smurto scenų, muzikinio fono. Kompanijai „Artisan Entertainment“ nupirkus teises į mėgėjišką kino juostą, jos biudžetas išaugo iki 500-750 tūkst. USD, nes buvo įdėtos lėšos į montažą, garso takelį, kopijų gamybą. Taip pat kompanijos atstovai pareikalavo iš naujo nufilmuoti filmo pabaigą.

## Siužetas

Šiurpūs įvykiai Bleiro miestelyje, buvusiame JAV Merilendo valstijoje, prasidėjo dar XVIII amžiuje. 1785-jų vasario mėnesį Bleiro gyventoja Eli Kedvard apkaltinama raganavimu ir išvaroma iš miestelio. Netrukus pasipila kruvinų įvykių banga: grobiami vaikai, vykdomos ritualinės žmogžudystės, kurios periodiškai kartojasi ištisus du šimtus metų.

Trys studentai kinematografininkai, susidomėję Bleiro raganos legenda, atvyksta į Berkitsvilį kurti dokumentinio filmo. Spalio 21 d. jaunuoliai išeina į Juodųjų kalvų girią ir dingsta be pėdsako. Negi ir jie tapo Bleiro prakeiksmo aukomis?

## Vaidmenys

* Heather Donahue –	*Heather Donahue*,
* Joshua Leonard –	*Joshua 'Josh' Leonard*,
* Michael C. Williams – *Michael 'Mike' Williams*,
* Bob Griffith – *Short Fisherman*,
* Jim King – *apklausiamasis*,
* Sandra Snchez – *padavėja*,
* Ed Swanson – *žvejys*,
* Patricia DeCou –	*Mary Brown*,
* Mark Mason – *vyras su geltona skrybėle*,
* Jackie Hallex – *apklausiamasis su vaiku*.

## Kūrybinė grupė

* Režisierius statytojas – Daniel Myrick, Eduardo Sánchez
* Scenarijaus autorius – Daniel Myrick, Eduardo Sánchez
* Kompozitorius – Antonio Cora
* Operatorius – Neal Fredericks

## Pasiekimai

Studijinis filmo variantas, paremtas Bleiro raganos projektu, išleistas 2000 m. spalio 27 d. ir pavadintas „Šešėlių knyga: Bleiro ragana 2“ (*Book of Shadows: Blair Witch 2*). Sekantiems metams buvo suplanuotas filmo tęsinys, bet idėjai materializuotis nebuvo lemta, nors dar kartą apie tokius planus paskelbta 2009 m. rugsėjo 2 d. To paties pavadinimo videožaidimas išleistas 2000 m.

Filmas susilaukė teigiamų atsiliepimų iš kino kritikų. 2004 m. duomenimis, pasaulyje surinko 248 mln. USD pajamų.  
* 1999 m. – *Award of the Youth* Kanų kino festivalyje,
* 2000 m. – premija *Independent Spirit* už geriausią debiutinį filmą su mažesniu, nei 500 tūkst. USD biudžetu,
* 2000 m. – nominacija premijai Saturn už geriausią siaubo filmą,
* 2000 m. – nominacija * [[Bram Stoker Award]]* premijai už geriausią scenarijų,
* 2000 m. – antipremija *Golden Raspberry Award* už blogiausios aktorės darbą Heather Donahue, šio apdovanojimo nominacija už blogiausią metų filmą.

## Nuorodos

* Apie filmą obuolys.lt svetainėje 
* Apie filmą IMD bazėje